**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 06 /12/2023**

 **Αριθ. Πρωτ. 23574**

**ΑΠΟΣΠΑΣΜΑ**

# Από το πρακτικό της αριθμ. 28ης /2023ΤΑΚΤΙΚΗΣ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 256**

 **Εξώδικος συμβιβασμός μεταξύ του Δήμου Λεβαδέων και της κ. Βιέννα Χριστίνας του Δήμου , κατοίκου Κυριακίου , περί καταβολής ποσού για την κατασκευή κόμβου κυκλοφορίας στο δημοτικό διαμέρισμα Κυριακίου.**

 Στη Λιβαδειά σήμερα 1η Δεκεμβρίου 2023 ημέρα Παρασκευή και, ώρα 13.00 00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Οικονομική Επιτροπή Δήμου Λεβαδέων μετά την από 22922/27-11-2023 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Του άρθρου 77 του Ν. 4555/2018 , β)Των διατάξεων του άρθρου 40 του Ν.4735/2020 που αντικατέστησε το άρθρο 72 του Ν .3852/2010 γ) Των διατάξεων της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής» δ) Των διατάξεων του Ν. 5013/2023

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 (εννέα) μελών ήταν παρόντα 5 (πέντε) , ήτοι

  **ΠΑΡΟΝΤΕΣ ΑΠΟΝΤΕΣ**

 1. Ταγκαλεγκας Ιωάννης-Πρόεδρος 1. Σαγιάννης Μιχαήλ

 2 Μητάς Αλέξανδρος 2. Καπλάνης Κωνσταντίνος

 3. Καλογρηάς Αθανάσιος 3. Πούλος Ευάγγελος

 4. Μερτζάνης Κωνσταντίνος 4.Μπράλιος Νικόλαος

 5. Τουμαράς Βασίλειος (αν/κό μέλος κ. Καραμάνη Δημητρίου)

 Αν και είχαν νόμιμα προσκληθεί

 Ο Πρόεδρος της Οικονομικής Επιτροπής ενημέρωσε το σώμα ότι υποβλήθηκε η υπ΄αριθμ. πρωτ. 23019/28-11-2023 έγγραφη εισήγηση της Νομικής Συμβούλου του Δήμου Λεβαδέων με θέμα : ΄΄ *Εισήγηση της νομικής συμβούλου Γιάννας Χ. Λάμπρου , δικηγόρου στο Πρωτοδικείο Λιβαδειάς΄΄* για συζήτηση του θέματος εκτός ημερήσιας διάταξης ως κατεπείγον .

 Σύμφωνα με τις διατάξεις του άρθρου 77 παρ. 3 του του Ν. 4555/2018 «Πρόγραμμα Κλεισθένης» η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

 Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

 Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας.

 Κατόπιν ο Πρόεδρος έθεσε υπόψη των μελών την υπ΄αριθμ. πρωτ. 23019/28-11-2023 έγγραφη εισήγηση της Νομικής Συμβούλου του Δήμου Λεβαδέων με την οποία εισηγείται ως κατωτέρω:

*Α ) Με την από 31-7-23 αγωγή της η Χριστίνα Βιέννα, κάτοικος Κυριακίου, αιτείται το ποσόν των 24.431 € ( 19.703 +24% ΦΠΑ) για το έργο που πραγματοποίησε από Σεπτέμβρη έως Δεκέμβρη του 2018 στο Kυριάκι Βοιωτίας.*

*Συγκεκριμένα η ενάγουσα ισχυρίζεται, ότι ενώ προέβη σε χωματουργικές εργασίες που απαιτούνταν για την κατασκευή κόμβου κυκλοφορίας στο δημοτικό Διαμέρισμα του Κυριακίου κι ενώ είχε συμφωνηθεί προφορικά η εξόφλησή της μετά την παράδοση του έργου, στις 31-12-2018, ουδέποτε ο Δήμος Λεβαδέων προχώρησε στην πληρωμή του ως άνω ποσού, ενώ παρέλαβε το έργο και το χρησιμοποιεί  έκτοτε δια των δημοτών του.*

*Β) Με την από 28-11-23 αίτησή της η ενάγουσα δηλώνει ότι παραιτείται του ποσού α) των τόκων β) της δικαστικής δαπάνης και γ) ποσοστό 3% στο αιτούμενο κεφάλαιο, προκειμένου να επιτευχθεί εξωδικαστική συμβιβαστική επίλυση της διαφοράς.*

*Επειδή  στο άρθρο 3 του ν. 4623/2019 (ΦΕΚ 134/09-08-2019) με το οποίο το άρθρο 72 του ν. 3852/2010 αντικαθίσταται ως εξής:*

*“ Άρθρο 72*

*Αρμοδιότητες οικονομικής επιτροπής δήμων  1. Η οικονομική επιτροπή είναι συλλογικό όργανο, αρμόδιο για τον έλεγχο και την παρακολούθηση της οικονομικής λειτουργίας του δήμου. Ειδικότερα, έχει τις ακόλουθες αποφασιστικές, ελεγκτικές και γνωμοδοτικές αρμοδιότητες:*

*α)….*

*β) Αποφασίζει το συμβιβασμό ή την κατάργηση δίκης που έχει αντικείμενο μέχρι ποσού εξήντα χιλιάδων (60.000.00) ευρώ. Όταν το αντικείμενο είναι άνω των 60.000.00 €, τότε εισηγείται τη λήψη απόφασης από το Δημοτικό Συμβούλιο.*

*Δεν επιτρέπεται συμβιβασμός ή κατάργηση δίκης για απαιτήσεις μισθών, επιδομάτων, αποζημιώσεων, εξόδων παράστασης ,πλην εκείνων για τις οποίες το νομικό ζήτημα έχει επιλυθεί με απόφαση ανωτάτου δικαστηρίου.*

*Γ) Επειδή η Χριστίνα Βιέννα με την υπ αριθμ πρωτ 23017/23 αίτησή  της , αιτείται την εξωδικαστική επίλυση της διαφοράς  που έχει προκύψει με τον Δήμο Λεβαδέων   (επισυνάπτεται σχετικό).*

 *Κατόπιν της υποβολής της αιτήσεως  εξωδικαστικού συμβιβασμού προς το Δήμο Λεβαδέων,  τίθενται τα κάτωθι ερωτήματα:*

*α) εάν είναι επιτρεπτή η πραγματοποίηση εξωδικαστικού συμβιβασμού*

*και β) εάν κρίνεται σκόπιμος και επωφελής για τα συμφέροντα του Δήμου ο αιτούμενος εξωδικαστικός συμβιβασμός*

*Η αρμοδιότητα της Οικονομικής Επιτροπής για εξωδικαστική επίλυση διαφορών προβλέπεται από το άρθρο 72 παρ 1 περ. Ιβ του ν. 3852/2010 (ΦΕΚ 87 Α/7-6-2010 “ Νέα αρχιτεκτονική της αυτοδιοίκησης και την αποκεντρωμένης διοίκησης- Πρόγραμμα Καλλικράτης”), ως εξής:*

*Η Οικονομική Επιτροπή*

*“...Αποφασίζει τον συμβιβασμό ή την κατάργηση δίκης που έχει αντικείμενο μέχρι ποσού εξήντα χιλιάδων (60.000) €. Όταν το αντικείμενο είναι άνω των  εξήντα χιλιάδων (60.000) €, τότε εισηγείται τη λήψη απόφασης από το Δημοτικό Συμβούλιο. Δεν επιτρέπεται συμβιβασμός ή κατάργηση δίκης για απαιτήσεις μισθών, επιδομάτων, αποζημιώσεων, εξόδων παράστασης, εξόδων κίνησης και γενικά μισθολογικών παροχών οιασδήποτε μορφής, εξαιρουμένων εκείνων για τις οποίες το νομικό ζήτημα έχει επιλυθεί με απόφαση ανώτατου δικαστηρίου.*

*Ορίζεται επίσης ότι: Για τις περιπτώσεις ιζ, ιη, ιθ της προηγούμενης παραγράφου, η απόφαση λαμβάνεται ύστερα από γνωμοδότηση δικηγόρου, η ανυπαρξία της οποίας συνεπάγεται ακυρότητα της σχετικής απόφασης. Η παρούσα ρύθμιση ισχύει και όταν αποφασίζει σχετικά το Δημοτικό Συμβούλιο, λόγω υπέρβασης του αντικειμένου των εξήντα χιλιάδων (60.000) € της περίπτωσης ιβ της προηγούμενης παραγράφου.*

 *Από την παραπάνω διατύπωση προκύπτει ότι η Οικονομική Επιτροπή έχει αποφασιστική αρμοδιότητα σύναψης (i) δικαστικού συμβιβασμού, (ii)εξωδικαστικού συμβιβασμού ή (iii) κατάργηση δίκης, για διαφορές  μέχρι ποσού εξήντα χιλιάδων (60.000) €.  Για διαφορές  άνω του  ποσού αυτού, η Οικονομική Επιτροπή έχει εισηγητική  αρμοδιότητα , προς το Δημοτικό συμβούλιο.*

*Το Υπουργείο Εσωτερικών με την εγκύκλιό του 45351/12-11-2013 με θέμα: “ Εξωδικαστική επίλυση διαφορών” δίνει ορισμένες γενικές κατευθύνσεις προς τους Δήμους για την επίλυση τέτοιων διαφορών, εξωδικαστικά, τονίζοντας ότι θα πρέπει να λαμβάνονται σοβαρά υπόψη οι θετικές επιπτώσεις που ο συμβιβασμός τέτοιου είδους θα έχει όχι μόνο στον διεκδικούντα αποζημίωση αλλά και στον ίδιο τον δήμο καθώς: “ Η δικαστική επίλυση της διαφοράς είναι δυνατό να έχει ως τελικό αποτέλεσμα τη σημαντικά μεγαλύτερη οικονομική επιβάρυνση του δήμου, δεδομένου ότι, σε περίπτωση δικαίωσης του ενάγοντος, η δαπάνη του δήμου προσαυξάνεται με τα δικαστικά έξοδα αυτού και  τους επιδικαζόμενους τόκους, ενώ είναι επίσης πιθανό να επιδικαστούν χρηματικά ποσά για αναπλήρωση διαφυγόντων κερδών ή και ηθική βλάβη.*

 *Συνεπώς, σε περιπτώσεις όπου κρίνεται μάλλον  πιθανή η έκδοση δικαστικής απόφασης υπέρ του ενάγοντος, η αποδοχή τέτοιου συμβιβασμού εκ μέρους του δήμου συμβάλλει στην προστασία της περιουσίας αυτού, κάτι που αποτελεί άλλωστε υποχρέωση του σύμφωνα με τη ρητή διάταξη της παρ. 1 του 178 του Κώδικα Δήμων και Κοινοτήτων (ΚΔΚ, ν. 34632006). Επιτυγχάνεται η ταχύτερη αποζημίωση του ζημιωθέντος, ο οποίος διαφορετικά υποχρεούται συχνά να περιμένει την πάροδο μεγάλου χρονικού διαστήματος έως ότου εκδικασθεί η υπόθεση. Με τον τρόπο αυτόν προάγεται η εμπιστοσύνη του προς τη διοίκηση. Παράλληλα, αποφορτίζεται ο μηχανισμός απονομής δικαιοσύνης.*

*Συνεπώς, ως προς το πρώτο ερώτημα , προκύπτει σαφώς από τα ανωτέρω, ότι όχι απλά επιτρέπεται αλλά και επιβάλλεται στις περιπτώσεις όπου τυχόν δικαστική διαδικασία θα είχε ως αποτέλεσμα επιβάρυνση χρηματική αλλά και χρονική.*

*Σύμφωνα λοιπόν  με τα ανωτέρω η υπό κρίση αίτηση για εξώδικη συμβιβαστική επίλυση της διαφοράς, μπορεί να εισαχθεί στην Οικονομική Επιτροπή του Δήμου Λεβαδέων.*

 *Επειδή  από την έρευνά μας στις αρμόδιες υπηρεσίες του Δήμου αλλά και το υπ` αρ. 17078/6-9-23 έγγραφο  της Κοινότητας Κυριακίου, προκύπτει ότι η ενάγουσα πράγματι εκτέλεσε το ανωτέρω έργο και πράγματι δεν πληρώθηκε ως σήμερα και συγκεκριμένα:*

*“… Ως νυν πρόεδρος του Κυριακίου και μόνιμος κάτοικος αυτού, που γνωρίζει άριστα διαχρονικά τα κοινά του χωριού μου, βεβαιώνω μετά λόγου γνώσεως ότι από τον Σεπτέμβριο του 2018 έως τον Δεκέμβριο του 2018 εκτελέστηκαν εκτεταμένες εργασίες εκβραχισμών, εκσκαφών, μπαζωμάτων, μεταφοράς μεταφορά χωμάτων στο Κυριάκι Βοιωτίας και συγκεκριμένα στην έξοδο του Κυριακίου προς Καραχάλιο. Αυτές έγιναν για να κατασκευαστεί κόμβος και τα υποστηρικτικά έργα για αυτόν. Τις εργασίες έκανε η εργολάβος Χριστίνα Βιέννα με δικά της μηχανήματα.*

*Για το έργο αυτό δεν έγινε κάποιος διαγωνισμός αλλά ανατέθηκε προφορικά στην Βιέννα από τους ανθρώπους που διοικούσαν τότε το Δήμο.*

*Παρά ταύτα γνωρίζουμε ότι οι εργασίες έγιναν όλες κανονικά και παραδόθηκε κανονικά το έργο στην ώρα του ενώ δεν πληρώθηκε ποτέ ο εργολάβος αυτά που είχε συμφωνήσει και τα χρήματα οφείλονται μέχρι και σήμερα και τα δικαιούται η κα Βιέννα.*

*Κυριάκι, 6/9/2023*

*Ο ΠΡΟΕΔΡΟΣ ΚΟΙΝ. ΚΥΡΙΑΚΙΟΥ*

*ΦΟΡΤΩΣΗΣ ΙΩΑΝΝΗΣ “*

 *Με αυτά τα δεδομένα, η δικαστική διαμάχη δεν θα αποβεί υπέρ του Δήμου Λεβαδέων σε κανένα βαθμό δικαιοδοσίας, αφού το έργο πραγματοποιήθηκε, παρελήφθη και υφίσταται, ο Δήμος δε, απεκόμισε περιουσιακό όφελος που σώζεται.*

*Κατόπιν των ανωτέρω φρονούμε ότι είναι δυνατή η λήψη απόφασης για την εξωδικαστική επίλυση της διαφοράς*

|  |
| --- |
| *Καλείται η Οικονομική Επιτροπή να αποφασίσει σχετικά με γνώμονα και το συμφέρον του Δήμου αλλά και την χρηστή διοίκηση.*Ακολούθως ο Πρόεδρος της Οικονομικής Επιτροπής τόνισε τα εξής :*Και το 4ο έκτακτο αναφέρεται σε ένα παλιό χρέος από τον κόμβο του Κυριακίου τα οποία τα βεβαιώνουμε ότι έγιναν και μας λέει εδώ η δικηγόρος ότι με τα δεδομένα αυτά η δικαστική διαμάχη δεν θα αποβεί υπέρ του Δήμου Λεβαδέων σε κανένα βαθμό δικαιοδοσίας αφού το έργο πραγματοποιήθηκε, παρελήφθη και υφίσταται, ο δήμος δε, αποκόμισε περιουσιακό όφελος που σώζεται. Ωραία, παραιτείται οποιωνδήποτε τόκων και όλα αυτά. Αυτό έρχεται από την κυρία Πούλου. Είναι ο γνωστός… Βγένα. Είναι απ’ το ‘18, ναι. Ωραία. Είμαστε σύμφωνοι; Κόβει 3%. Συμφωνούμε; Νομίζω 20.000, ο κόμβος εκεί. Τέσσερα χρόνια συζητάμε, γιατί; Γιατί κανείς δεν ξέρει πώς έγινε αυτός ο κόμβος. Πού πληρώθηκε, πώς πληρώθηκε, με τι μελέτη. Τα έχουμε πει εδώ στο Δημοτικό Συμβούλιο που μου έλεγε τότε ότι δεν πληρώνω τον εργολάβο. Πώς να πληρώσεις εργολάβο. Απλά έχουμε έναν άνθρωπο ο οποίος θα πάει στα δικαστήρια και θα δικαιωθεί από τη στιγμή που βεβαιώνει ο κύριος Μελισσάρης αν θυμάμαι καλά και ο αντίδημαρχος ο τότε ότι έγινε το έργο αυτό. Αυτά που μας φώναζε η κυρία Πούλου μετά για τις κανονικότητες και αυτά.*Τέλος κάλεσε τα μέλη της Οικονομικής Επιτροπής να αποφασίσουν σχετικά. |

 **Η Οικονομική Επιτροπή λαμβάνοντας υπόψη:**

--Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Τις διατάξεις του Ν. 5013/2023 άρθρο 31 Αρμοδιότητες Οικονομικής Επιτροπής Δήμων

 - Τροποποίηση παρ. 1, αντικατάσταση παρ. 2, προσθήκη παρ. 4 στο άρθρο 72 του Ν.3852/2010

-Την από 31-07-2023 αγωγή της Χριστίνας Βιέννα ενώπιον του Μονομελούς Πρωτοδικείου Λιβαδςειάς που είχε διανεμηθεί

-Την υπ΄αριθ. πρωτ. 23017/28-11-2023 αίτηση της κ. Βιέννα Χριστίνας του Δήμου

- Την από 06-09-2023 Βεβαίωση του Προέδρου Κυριακίου

-Το υπ΄ αρ. πρωτ. 23019/28-11-2023 γνωμοδοτικό σημείωμα της Νομικής Συμβούλου του Δήμου Λεβαδέων που είχε διανεμηθεί

-Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Οικονομικής Επιτροπής , όπως αυτή διατυπώθηκε και δηλώθηκε δια ζώσης.

**ΑΠΟΦΑΣΙΖΕΙ ΟΜΟΦΩΝΑ**

 Εγκρίνει τον εξώδικο συμβιβασμό με την Βιέννα Χριστίνα του Δήμου , κάτοικο Κυριακίου η οποία παραιτείται του ποσού α) των τόκων β) της δικαστικής δαπάνης και γ) ποσοστού 3% στο αιτούμενο κεφάλαιο 24.431 € ( 19.703 + 24% ΦΠΑ), για το έργο που πραγματοποίησε από Σεπτέμβρη έως Δεκέμβρη του 2018 στο Kυριάκι Βοιωτίας.

**Η παρούσα απόφαση πήρε αριθμό 256/2023.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΤΑ ΜΕΛΗ

1.Μητάς Αλέξανδρος

2 Kαλογρηάς Αθανάσιος

3. Μερτζάνης Κωσταντίνος

4.Τουμαράς Βασίλειος

 ΠΙΣΤΟ ΑΠΟΣΠΑΣΜΑ

 Λιβαδειά 06-12-2023

 ΙΩΑΝΝΗΣ Δ. ΤΑΓΚΑΛΕΓΚΑΣ

 ΔΗΜΑΡΧΟΣΛΕΒΑΔΕΩΝ